CELEX: E2017P0013
Language: sk
Date: 2017-12-21 00:00:00
Title: Žaloba Dozorného úradu EZVO podaná 21. decembra 2017 proti Islandu (Vec E-13/17)

22.2.2018   
            
            
               SK
            
            
               Úradný vestník Európskej únie
            
            
               C 67/12
            
         Žaloba Dozorného úradu EZVO podaná 21. decembra 2017 proti Islandu
   (Vec E-13/17)
   (2018/C 67/12)
   Dozorný úrad EZVO, ktorý zastupuje Carsten Zatschler, Catherine Howdle a Ingibjörg Ólöf Vilhjálmsdóttir, splnomocnení zástupcovia Dozorného úradu EZVO, 35 Rue Belliard, 1040 Brusel, Belgicko, podal 21. decembra 2017 na Súd EZVO žalobu proti Islandu.
   Dozorný úrad EZVO žiada Súd EZVO, aby:
   
               1.
            
            
               rozhodol, že Island tým, že netransponoval akt uvedený v bode 31bbe prílohy IX k Dohode o EHP [delegované nariadenie Komisie (EÚ) 2015/514 z 18. decembra 2014 o informáciách, ktoré majú príslušné orgány poskytovať Európskemu orgánu pre cenné papiere a trhy podľa článku 67 ods. 3 smernice Európskeho parlamentu a Rady 2011/61/EÚ] v znení prispôsobenom Dohode o EHP prostredníctvom protokolu 1 k tejto dohode do svojho právneho poriadku, si nesplnil svoje záväzky vyplývajúce z článku 7 Dohody o EHP.
            
         
               2.
            
            
               nariadil Islandu uhradiť trovy tohto konania.
            
         Právna a skutková podstata veci a právny základ žaloby:
   
               —
            
            
               Táto žaloba sa týka skutočnosti, že Island najneskôr do 12. septembra 2017 nevyhovel odôvodnenému stanovisku Dozorného úradu EZVO vydanému 12. júla 2017, ktoré sa týka toho, že Island netransponoval do svojho vnútroštátneho právneho poriadku [delegované nariadenie Komisie (EÚ) 2015/514 z 18. decembra 2014 o informáciách, ktoré majú príslušné orgány poskytovať Európskemu orgánu pre cenné papiere a trhy podľa článku 67 ods. 3 smernice Európskeho parlamentu a Rady 2011/61/EÚ] uvedené v bode 31bbe prílohy IX k Dohode o Európskom hospodárskom priestore a v znení prispôsobenom uvedenej dohode prostredníctvom protokolu 1 k dohode („akt“).
            
         
               —
            
            
               Dozorný úrad EZVO tvrdí, že Island v stanovenej lehote neprijal opatrenia potrebné na transpozíciu aktu, a tým si nesplnil svoje záväzky vyplývajúce z článku 7 Dohody o EHP.